b"\n_START_ARTICLE_\nLysippos\n_START_PARAGRAPH_\nLysippos (gresk: \xce\x9b\xcf\x8d\xcf\x83\xce\xb9\xcf\x80\xcf\x80\xce\xbf\xcf\x82) eller Lysippus, f\xc3\xb8dt cirka 390 f.Kr. i Sikyon, var en gresk skulpt\xc3\xb8r som sammen med Praxiteles og Skopas tilh\xc3\xb8rte de fremste under den klassiske hellenske overgangsperioden.\n_START_SECTION_\nBiografi\n_START_PARAGRAPH_\nLysippos skapte en mengde statuer, etter tradisjonen nesten 1\xc2\xa0500, de fleste i bronse. Blant de som kj\xc3\xb8pte hans arbeider var flere greske _NEWLINE_statsetater og herskere som Aleksander den store og Kassandros. Lysippos fulgte Alexander den store under hans tildlige krigstokter og han var den eneste skulpt\xc3\xb8r som fikk lov til \xc3\xa5 forevige keiseren i bronse. Ingen originaler av hans arbeider er bevart i dag. Det finnes kopier, og av kopiene anses Apoxyomenos (Skraperen) \xc3\xa5 v\xc3\xa6re det arbeide som ligger mest opp til originalen. Originalen ble laget i \xc3\xa5r 330 f.Kr., den romerske kopien stammer fra keiser Augustus' tid og ble funnet i Roma i 1849._NEWLINE_I henhold tll en (muligens) uriktig tradisjon var Lysippos selvl\xc3\xa6rt skulpt\xc3\xb8r (autodidakt) og skal ogs\xc3\xa5 ha laget statuen av Polykleitos. Han skal ha oppgitt at Doryforos var den eneste som var hans mentor."